Ben Afflek va Jennifer Garner ajrashishini e’lon qildi

Gollivud aktyorlari Ben Afflek va Jennifer Garner ajrashish haqida rasman e’lon qildi. Bu haqda 30-iyun, seshanba kuni Reuters xabar qildi.

“Biz uzoq o‘ylanishlar va astoydil muhokamalardan so‘ng ajrashish haqidagi qarorga keldik. Bundan keyin ham biz bir-birimizni yaxshi ko‘ramiz, do‘stona munosabatda bo‘lamiz va farzandlarimizni birgalikda tarbiya qilamiz”, — deydi juftlik.
Ular mol-mulkni taqsimlash haqidagi masala hal etilganidan so‘ng ajrashadi. Afflek va Garner o‘zlarining uchta farzandini birgalikdagi vasiylikka olish niyatida.
42 yoshli Afflek va 43 yoshli Garner 2005-yilda turmush qurgan bo‘lib, ularning ikki qizi va bir o‘g‘li bor.